Acarosporales

duum|Sarcogyne regularis up Kalksteen, Michigan, USA
De Acarosporales sind ene isoleert Ordo vun de Ascomycota (Sackswämm) un billt ene egen Ünnerklass, de Acarosporomycetidae.

 Kennteken 
De Fruchtliev (Ascomata) sind up den Thallus to sitten oder in dat Liev daallaten. Se sind as ene Schiev formt oder perithecisch. Dat Hymenium is nich amyloid. De Paraphysen sind swack oder meist gaarnich vertwiegt un swack bet meist gaarnich anastomoserend. De Asci sind funktschonell unitunicat, nich amyloid un billt vele Sporen, meist meist 100 Ascospooren je Ascus. De Ascosporen sind hyalin, lütt un nich septeert.Hibbett u. a.: A higher-level phylogenetic classification of the Fungi. 2007.

 Levenswies 
De Acarosporaceae billt Flechten. Ere Photobionten sind grotendeels Gröönalgen uut de Genera (Geslechter)Trentepohlia un Myrmecia.J. Miadlikowska u. a.: New insights into classification and evolution of the Lecanoromycetes ... 2006. De Acarospora Peak, een Berg in de Antarktis, dregt den Naam vun de Flecht Acarospora emergens, de daar funnen worrn is.

 Systematik 
De Familie stunn eerdag ünner de Lecanorales. As de DNA-Sequenz vergleken worrn is, het sik man ruutstellt, dat de Familie alleen för sik steit. So is de Familie 2004 ene egen Ünnerklaas Acarosporomycetidae in de Klass Lecanoromycetes worrn. Se is de basale Grupp vun de Lecanoromycetes un de Süstergrupp vun allen överigen Lecanoromycetes. 2014 worr de Familie Eigleraceae mit den eenzigen Genus Eiglera in de Ordo Acarosporales stellt. Se is so nich meer monotypsch.

Mit Stand August 2023 sett sik de Ordo so uut Familien mit düssen Genera tohoop:

 Acarosporaceae
 Acarospora mit rund 200 Aarden
 Caeruleum mit twee Aarden
 Glypholecia mit ene Aard
 Lithoglypha mit ene Aard
 Myriospora mit 9 Aarden
 Pleopsidium mit 4 Aarden
 Polysporina mit 10 Aarden
 Sarcogyne mit 28 Aarden
 Thelocarpella mit ene Aard
 Timdalia mit ene Aard
 Trimmatothelopsis mit ene Aard

 Eigleraceae
 Eiglera mit twee Aarden

 Footnoten 

 Literatuur 

 Jolanta Miadlikowska et al.: New insights into classification and evolution of the Lecanoromycetes (Pezizomycotina, Ascomycota) from phylogenetic analyses of three ribosomal RNA- and two protein-coding genes. In: Mycologia. Band 98, 2006, S. 1088–1103.
 D. S. Hibbett et al.: A higher-level phylogenetic classification of the Fungi. In: Mycological research. Band 111, Nr. 5, Mai 2007, S. 509–547. Epub 2007 13. März 2007. doi:10.1016/j.mycres.2007.03.004, (PDF; 1,28 MB)

 Weblenken 

Kategorie:Ornen
Kategorie:Flecht